Държавен вестник, бр. 87, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  87
Г л а в а  п е т а
ТАКСИ ЗА ОСЪЩЕСТВЯВАНЕ НА ДЕЙ­
НОСТИ ПО ЧЛ. 15, АЛ. 3, Т. 9 И ЧЛ. 56, 
АЛ. 3 ОТ ЗБИЯЕ
Чл. 27. (1) За разглеждане на заявление и 
за издаване на лицензия за експлоатация или 
за техническа ликвидация на обект за добив 
и преработване на руда, съдържаща естествен 
уран или торий, се събира такса в размер 
24 000 лв./12 271 евро.
(2) За осъществяване на контрола по 
изпълнение на условията на лицензията по 
ал. 1 и за периодична оценка на състоя­
нието на ра­диационната защита се съби­
рат годишни лицензионни такси в размер 
4000 лв./2045,17 евро.
(3) За изменение или за продължаване 
на срока на издадена лицензия по ал. 1 се 
заплаща такса в размер 50 на сто от таксата 
по ал. 1.
Чл. 28. За регистрация за дейностите по 
чл. 56, ал. 3 от ЗБИЯЕ се заплаща такса в 
размер 1000 лв./511,29 евро.
ДОПЪЛНИТЕЛНИ РАЗПОРЕДБИ
§ 1. По смисъла на тази тарифа:
1. „Погребване на ядрен материал“ е раз­
полагане на отработено гориво в подходящо 
съоръжение или място без намерение за 
последващото им извличане след изпълнение 
на изискванията по чл. 75, ал. 2 от ЗБИЯЕ.
2. „Ядрено съоръжение в процес на извеж­
дане от експлоатация, обявено за съоръжение 
за управление на РАО“ е съоръжение, по 
отношение на което са изпълнени изисква­
нията на чл. 47, ал. 1 от ЗБИЯЕ.
§ 2. Таксите, предвидени в глава първа, 
раздел първи, и глава втора, раздел първи, 
от тарифата обхващат всички видове ли­
цензии и разрешения, свързани с ядрени 
съоръжения, съгласно чл. 15, ал. 3, т. 1 и 8 
и ал. 4, т. 1 – 5 от ЗБИЯЕ, както и всички 
възможни видове ядрени съоръжения и 
дейности в съответствие с определението 
за ядрено съоръжение съгласно § 1, т. 55 от 
допълнителните разпоредби на ЗБИЯЕ.
§ 3. Посочените в тази тарифа категории 
радиоактивни отпадъци съответстват на ка­
тегоризацията на радиоактивните отпадъци 
съгласно чл. 6 от Наредбата за безопасност 
при управление на радиоактивните отпадъци 
(ДВ, бр. 76 от 2013 г.).
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 4. По започналите и неприключили до 
влизането на тарифата в сила производства 
за издаване на лицензии и разрешения се 
събират такси за издаване на съответната 
лицензия или разрешение, както и за осъ­
ществяване на контрол по изпълнение на 
условията на лицензиите и за периодична 
оценка на състоянието на ядрената безопас­
ност и радиационната защита в размерите, 
определени с тази тарифа.
§ 5. (1) Годишните лицензионни такси 
за осъществяване на контрол във връзка с 
действащи лицензии, издадени преди влизане 
на тарифата в сила, определени като перио­
дични плащания (периодични вноски) въз 
основа на чл. 5, ал. 2, т. 1 от Наредбата за 
реда за заплащане на таксите по Закона за 
безопасно използване на ядрената енергия, 
се дължат в преизчислен размер в съответ­
ствие с чл. 5 и 6 от тази тарифа считано от 
следващото дължимо периодично плащане 
след влизането на тарифата в сила.
(2) Годишните лицензионни такси за 
осъществяване на контрол, определени като 
периодични плащания (периодични вноски) 
въз основа на чл. 5, ал. 2, т. 2 от Наредбата 
за реда за заплащане на таксите по Закона 
за безопасно използване на ядрената енергия 
чрез приложения към действащи лицензии, 
издадени преди влизане в сила на тази та­
рифа, се дължат в преизчислен размер в 
съответствие с чл. 9 от тарифата считано от 
следващото дължимо периодично плащане 
след влизането на тарифата в сила.
§ 6. Тарифата се одобрява на основание 
чл. 28, ал. 1 от Закона за безопасно използ­
ване на ядрената енергия.
§ 7. Тарифата влиза в сила от деня на 
обнародването є в „Държавен вестник“ с 
изключение на таксите, посочени със своята 
равностойност в евро, които влизат в сила от 
датата, определена в Решение (ЕС) 2025/1407 
на Съвета от 8 юли 2025 година относно при­
емането на еврото от България, считано от 
1 януари 2026 г. (OB, L 2025/1407, 14.7.2025 г.).
5833